C 149/94
ET
Euroopa Liidu Teataja
28.4.2023
Teisipäev, 18. oktoober 2022
Muudatusettepanek 27 Ettepanek võtta vastu otsus I lisa – suunis 6 – lõik 5 Komisjoni ettepanek
Muudatusettepanek
Vähendada tuleks soolist tööhõive- ja palgalõhet.
Liikmesriigid peaksid tagama soolise võrdõiguslikkuse ja naiste ulatuslikuma osalemise tööturul, sealhulgas tuleks tagada meeste ja naiste võrdsed võimalused kogu karjääri jooksul ning kaotada takistused, mis ei lase naistel kõigil otsustustasanditel juhtimises osaleda.
Tuleks tagada võrdne tasu võrdse või võrdväärse töö eest ning töötasu läbipaistvus.
Samuti tuleks edendada nii naiste kui ka meeste töö-, pere- ja eraelu ühitamist, eelkõige võimaldada juurdepääsu taskukohastele kvaliteetsetele pika­ ajalise hoolduse ning alusharidus- ja lapsehoiuteenustele.
Liikmesriigid peaksid tagama, et vanematel ja teistel hooldusko­ hustustega inimestel oleks võimalus saada sobivat perekondlikel põhjustel võetavat puhkust ja kasutada töö-, pere- ja eraelu tasakaalustamiseks paindlikku töökorraldust, ning edendama naiste ja meeste hulgas nende õiguste tasakaalustatud kasutamist.
Olemasolev sooline tööhõive-, palga- ja pensionilõhe tuleks kaotada.
Liikmesriigid peaksid tagama soolise võrdõiguslikkuse ja naiste ulatuslikuma osalemise tööturul, sealhulgas tuleks tagada meeste ja naiste võrdsed võimalused ja haridus kogu karjääri jooksul ning kaotada takistused, mis ei lase naistel kõigil otsustustasanditel juhtimises osaleda.
Liikmesriigid peaksid kiiresti rakendama Euroopa Parlamendi ja nõukogu direktiivi, milles käsitletakse soolise tasakaalu parandamist börsil noteeritud äriühingute tegevjuhtkonda mittekuuluvate juhtor­ gani liikmete seas ja sellega seotud meetmeid (1a).
Liikmesriigid peaksid tagama, et rasedus- ja sünnituspuhkuse ning vane­ mapuhkuse perioode väärtustatakse asjakohaselt nii sisse­ maksete kui ka pensioniõiguste seisukohast, et kajastada tulevaste põlvkondade kasvatamise tähtsust, eriti vananeva ühiskonna kontekstis.
Kooskõlas aluslepingutega tuleks tõhu­ salt tagada võrdne tasu võrdse või võrdväärse töö eest ning töötasu läbipaistvus, näiteks kehtestades riiklikud palkade võrdsuse indeksid, mis võrdlevad mehi ja naisi kogu nende mitmekesisuses.
Samuti tuleks edendada nii naiste kui ka meeste töö-, pere- ja eraelu ühitamist, eelkõige võimaldada kõigile tulemusliku juurdepääsu kvaliteetsetele pikaajalise hoolduse ning alusharidus- ja lapsehoiuteenustele ning tagada hoolduse ja majapidamistööde võrdne jaotus.
Liikmesriigid peaksid tagama, et vanematel ja teistel hoolduskohustustega inimestel oleks võimalus saada sobivat perekondlikel põhjustel võetavat puhkust ja kasutada töö-, pere- ja eraelu tasakaalustamiseks paindlikku töökorraldust, ning edendama naiste ja meeste hulgas nende õiguste tasakaalustatud kasutamist.
Lisaks peaksid nad hool­ dustöötajatele tagama juurdepääsu kvaliteetsele kutsealasele koolitusele ja nende kvalifikatsiooni tunnustamise ning toetama hooldussektori tööandjaid kvalifitseeritud töötajate leidmisel ja hoidmisel, pöörates erilist tähelepanu inimväärse­ tele töötingimustele.
Liikmesriigid peaksid järk-järgult liik­ uma täielikult tasustatud ja võrdse pikkusega rasedus- ja sünnituspuhkuse ning isapuhkuse suunas.
(1a)
Euroopa Liidu Teatajas seni avaldamata.